
Iktatószám:
ELŐTERJESZTÉS

A Damjanich János Szakképző Iskola, Gimnázium és Kollégium a szakszerű és jogszerű működésének biztosításához elengedhetetlen az iskola pedagógiai programjának módosítása.

Martfű Város Önkormányzata engedélyével a 2012/2013-as tanévben elindításra került a 10 hónapos szakképzést előkészítő évfolyam, jelenleg az osztály maximális osztálylétszámmal – 18 fő – működik. A pedagógiai programba ezen tagozat helyi tanterve kerül be a korábbi dokumentumhoz képest, illetve a szakiskolai képzésünkben bevezetésre került a 3 éves duális képzés az élelmiszer- és vegyi áru eladó szakmában, illetve 3 éves szakiskolai alternatív képzésben kerül megszervezésre a bőrdíszműves szakma és a cipész, cipőkészítő, cipőjavító szakma is.
Az „új típusú” képzések tantárgyi óra – szakmai illetve szakmai tartalmai változtak. Ezek kerültek átvezetésre az iskola pedagógiai programjában.

A közismereti területen az új köznevelési törvény értelmében 1 tantárgy esetében 1 évfolyamon történt változás a 2012/2013-as tanévben, ez a testnevelés, melynek keretében a mindennapos testnevelés törvényi kötelezettségeként bevezetésre kerül minden iskolatípusban.

Az iskola pedagógiai programjának kötelező felülvizsgálatára teljeskörűen még ebben a naptári évben, 2012-ben vissza kell térnie a tantestületnek.
Martfű, 2012. szeptember 11.

